Espen Larsen

Espen Larsen er en norsk jazzgitarist og komponist fra Arendal.

Larsen vokste opp på Vessøya på Fevik i Grimstad kommune. Hans barndom og ungdomstid var preget av musikk og spilleglede i hjemmet. Som voksen har han vært engasjert i utallige musikkprosjekter i Arendal og er en sterk drivkraft i musikkscenen i byen inkludert i Arendal Jazzklubb. Han startet og drev i mange år kaffe- og platebaren No9 i sentrum av Arendal. 

Det er jazz som ligger Larsen nærmest. Allerede i 1981 var han med bandet Slaabraak som var med å etablere et jazzmiljø i Arendal. Han har spilt i bandet Head Over Heels fra oppstarten i 1984 sammen med broren Alf Larsen. Av andre band var Local Zoo, som han var med å starte opp i 2007, samt prosjektet Espen Larsen og venner. 

Han har i flere år deltatt på musikkfestivalen Canal Street– han komponerte bestillingsverket «Hope» til festivalen i 2002 (gjenoppført i 2016), og i 2005 deltok han sammen med Bugge Wesseltoft i Bugge Wesseltoft & Espen Larsen prosjekt. Han er også fast musiker i Canal Streets husorkester under jamkveldene som avrunder hver festivaldag.

 Utmerkelser 
Espen Larsen ble i 2014 tildelt den første årlige Sørnorsk jazzsenter-prisen.
 Diskografi 
Espen Larsen og Per Sigmond – Synergia, Curling legs (1997)
Torjussen/Larsen Project – Alone Together, Phony (1998)
Head Over Heels – Deep Greens & Blues, Sico records (2002)
Head Over Heels – Fifteen Ways To Put It, Sico records (2002)
Inger Marie Gundersen – Make this moment, Kultur&Spetakkel (2004) (komponist)
Jazznadder – Musikalske smakebiter fra Sørlandet, Sørnorsk jazzsenter (2007)
miniatyr|Fra 2016-gjenoppsetningen av et bestillingsverk fra Canal Street 2002, skrevet som en reaksjon på 11/9 2001. Av og med Espen Larsen, pluss Rasmus Solem, Arild Nyborg, Tom Rudi Torjussen, Ole Kelly Kvamme, Per Willy Aaserud.

 Referanser 

Kategori:Norske jazzgitarister
Kategori:Norske komponister
Kategori:Norske jazzkomponister
Kategori:Personer fra Arendal kommune
Kategori:Fødselsdato ikke oppgitt 
Kategori:Fødselsår ikke oppgitt
Kategori:Musikk i Arendal